เริ่มมีรู้สึกว่าจี๊ดที่หัวใจได้นานแล้วค่ะ แต่ไม่ได้เป็นบ่อยมาก บางครั้งก็มีอาการในช่วงกลางวัน แต่ช่วง1สัปดาห์ที่ผ่านมารู้สึกมากหน่อยในเวลานอนและจามจะเจ็บจี๊ดๆที่หัวใจเวลาขยับหรือพลิกตัวทุกครั้ง ตอนนี้นอนอยู่ก็จะรู้สึกเสียวหัวใจอยู่ตลอด ตอนนี้เลยบวกกับกังวลกับอาการเข้าไปด้วยเนื่องจากไม่มีเวลาที่จะไป รพ. เลยขอสอบถามว่าต้องรีบไปพบแพทย์ไหมคะ
สวัสดีค่ะ จากที่เล่ามา คิดว่าเป็นอาการเจ็บหน้าอกนะคะอาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้น*อาการที่ควรรีบมาพบแพทย์ ได้แก่ อาการเจ็บแน่นกลางหน้าอกหรือด้านซ้ายแบบบีบรัด เจ็บมากเวลาออกแรง หรือ ขณะพักอาการเจ็บหน้าอกไม่ทุเลา, มีอาการหอบเหนื่อย, มีอาการนอนราบลำบากร่วมด้วย เป็นต้นจากที่เล่ามา คิดว่า อาจเป็นอาการเจ็บกล้ามเนื้อที่บริเวณหน้าอกได้นะคะ สามารถรับประทานยาพาราเซตามอลบรรเทาอาการดูก่อนค่ะ หากอาการไม่ดีขึ้น แนะนำไปพบแพทย์ค่ะ